CELEX: 62007TN0084
Language: ro
Date: 2007-03-13 00:00:00
Title: Cauza T-84/07: Acțiune introdusă la 13 martie 2007 — Mineral and Chemical Company EuroChem /Consiliu

26.5.2007   
            
            
               RO
            
            
               Jurnalul Oficial al Uniunii Europene
            
            
               C 117/26
            
         Acțiune introdusă la 13 martie 2007 — Mineral and Chemical Company „EuroChem”/Consiliu
   (Cauza T-84/07)
   (2007/C 117/40)
   Limba de procedură: engleza
   Părțile
   
      Reclamantă: Open Joint Stock Company Mineral and Chemical Company „EuroChem ”(Moscova, Rusia) (reprezentanți: P. Vander Schueren și B. Evtimov, lawyers)
   
      Pârât: Consiliul Uniunii Europene
   Concluziile reclamantei
   
               —
            
            
               anularea regulamentului atacat și în principal a articolului 1 din acesta, în măsura în care privește reclamanta și societățile aflate în legătură cu aceasta menționate în considerentul 14 literele (a) și (b) din regulamentul atacat și
            
         
               —
            
            
               obligarea pârâtului la plata cheltuielilor ocazionate de prezenta procedură.
            
         Motivele și principalele argumente
   Reclamanta, care este un producător și exportator rus de soluții de uree și de nitrat de amoniu solicită anularea Regulamentului (CE) nr. 1911/2006 al Consiliului din 19 decembrie 2006 de instituire a unei taxe antidumping definitive pe importurile de soluții de uree și de nitrat de amoniu originare din Algeria, Belarus, Rusia și Ucraina, ca urmare a unei reexaminări în temeiul expirării măsurilor, efectuată potrivit articolului 11 alineatul (2) din Regulamentul (CE) nr. 384/96 (1).
   În susținerea cererii sale, reclamanta arată că instituțiile comunitare au stabilit în mod greșit valoarea normală pentru reclamantă și au efectuat o comparație greșită cu prețul de export și, în consecință, au concluzionat în mod eronat cu privire la existența unui dumping. Prin acest fapt, instituțiile comunitare au comis o serie de erori vădite de apreciere și au încălcat principii fundamentale ale dreptului comunitar.
   În plus, reclamanta susține că instituțiile comunitare au încălcat articolul 11 alineatele (1) și (3) din Regulamentul de bază (2) prin omisiunea de a efectua o reexaminare intermediară împreună cu reexaminarea în temeiul expirării măsurilor prevăzută la articolul 11 alineatul (2) din Regulamentul de bază și prin adoptarea regulamentului atacat care extinde taxele la nivelul lor original, deși aveau obligația și posibilitatea să inițieze o reexaminare intermediară fie din oficiu, fie în baza unor probe suficiente furnizate de reclamantă.
   
      (1)  JO 2006 L 365, p. 26.
   
      (2)  Regulamentul (CE) nr. 384/96 al Consiliului din 22 decembrie 1995 privind protecţia împotriva importurilor care fac obiectul unui dumping din partea ţărilor care nu sunt membre ale Comunităţii Europene (JO 1996 L 56, p. 1).